ขอสอบถามหน่อยค่ะ ดิฉันเพิ่งถูกแมวกัดวันนี้ แผลลึกเลือดออกอย่างมาก แต่เคยฉีดวัคซีนล่าสุดวันที่ 7มิถุนายน2562 ซึ่งฉีดครบมาแล้ว5เข็ม 10พฤษภาเข็มที่1 13พฤษภาเข็มที่2 17พฤษภาเข็มที่3 24พฤษภาเข็มที่4 และล่าสุด7มิถุนายนเข็มสุดท้าย แล้วล่าสุดวันนี้ถูกกัดวันที่21มิถุนายน ได้ทำการล้างน้ำเกลือที่แผลและใส่ยาเบตาดีนไปแล้ว ดิฉันจะต้องฉีดวัคซีนอีกหรือไม่
สวัสดีค่ะ หากเพิ่งฉีดวัคซีนป้องกันพิษสุนัขบ้าครบตามกำหนดนัดไป 5 เข็มเมื่อวันที่ 7 มิ.ย. 62 เมื่อโดนแมวกัดในวันนี้วันที่ 21 มิ.ย. ยังไม่จำเป็นต้องไปฉีดวัคซีนพิษสุนัขบ้าอีกค่ะ เพราะการฉีดครบ 5 เข็ม จะทำให้ร่างกายมีระดับภูมิคุ้มกันสูงเพียงพอในการป้องกันการเกิดโรคไปได้นานประมาณ 1 ปีค่ะอย่างไรก็ตาม หากเป็นแผลลึก นอกจากทำความสะอาดบาดแผลและใส่ยาฆ่าเชื้อแล้ว แนะนำควรไปให้แพทย์ดูบาดแผล เพื่อพิจารณาทานยาปฏิชีวนะฆ่าเชื้อค่ะ เพราะหากเป็นแผลลึก มีโอกาสที่จะเกิดการติดเชื้อแบคีเรียและเป็นฝีหนองได้ง่าย และหลังจากนี้ ก็ควรทำความสะอาดบาดแผลทุกวัน โดยการเช็ดบาดแผลด้วยน้ำเกลือ และปิดบาดแผลด้วยผ้าก๊อซไว้ไม่ให้โดนฝุ่นละออง รวมถึงห้ามไม่ให้แผลโดนน้ำจนกว่าจะหายค่ะ